CELEX: 62006CA0304
Language: da
Date: 2008-05-08 00:00:00
Title: Sag C-304/06 P: Domstolens dom (Første Afdeling) af 8. maj 2008 — Eurohypo AG mod Kontoret for Harmonisering i det Indre Marked (Varemærker og Design) (Appel — EF-varemærker — forordning (EF) nr. 40/94 — artikel 7, stk. 1, litra b) — ordmærket EUROHYPO — absolut registreringshindring — varemærke uden fornødent særpræg)

21.6.2008   
            
            
               DA
            
            
               Den Europæiske Unions Tidende
            
            
               C 158/4
            
         Domstolens dom (Første Afdeling) af 8. maj 2008 — Eurohypo AG mod Kontoret for Harmonisering i det Indre Marked (Varemærker og Design)
   (Sag C-304/06 P) (1)
   
   (Appel - EF-varemærker - forordning (EF) nr. 40/94 - artikel 7, stk. 1, litra b) - ordmærket EUROHYPO - absolut registreringshindring - varemærke uden fornødent særpræg)
   (2008/C 158/05)
   Processprog: tysk
   Parter
   
      Appellant: Eurohypo AG (ved Rechtsanwälte C. Rohnke og M. Kloth)
   
      Den anden part i sagen: Kontoret for Harmonisering i det Indre Marked (Varemærker og Design) (ved G. Schneider og J. Weberndörfer, som befuldmægtigede)
   Sagens genstand
   Appel af dom afsagt af Retten i Første Instans (Tredje Afdeling) den 3. maj 2006 i sag T-439/04, Eurohypo mod KHIM, hvorved Retten frifandt Harmoniseringskontoret for en påstand om annullation af afgørelsen om afslag på registrering af ordmærket »EUROHYPO« for tjenesteydelser i klasse 36 — fornødent særpræg af et varemærke, som udelukkende består af tegn eller angivelser, der kan betegne en tjenesteydelses egenskaber
   Konklusion
   
               1)
            
            
               Dommen afsagt af De Europæiske Fællesskabers Ret i Første Instans den 3. maj 2006, EUROHYPO mod KHIM (EUROHYPO) (sag T-439/04), ophæves, i det omfang De Europæiske Fællesskabers Ret i Første Instans fastslog, at Fjerde Appelkammer ved Kontoret for Harmonisering i det Indre Marked (Varemærker og Design) (KHIM) ikke havde tilsidesat artikel 7, stk. 1, litra b), i Rådets forordning (EF) nr. 40/94 af 20. december 1993 om EF-varemærker, som ændret ved Rådets forordning (EF) nr. 3288/94 af 22. december 1994, da det ved sin afgørelse af 6. august 2004 (sag R 829/2002-4) nægtede at registrere ordkombinationen EUROHYPO som EF-varemærke for tjenesteydelser i klasse 36 i Nicearrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret, hvilken klasse svarer til følgende beskrivelse: »[f]inansiel virksomhed, valutarisk virksomhed; ejendomsmæglervirksomhed; finansielle tjenesteydelser, finansiering […]«.
            
         
               2)
            
            
               I søgsmålet vedrørende påstanden om annullation af afgørelsen truffet den 6. august 2004 af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) (sag R 829/2002-4) frifindes Harmoniseringskontoret.
            
         
               3)
            
            
               Eurohypo AG betaler sagens omkostninger i begge instanser.
            
         
      (1)  EUT C 224 af 16.9.2006.